Goedkoper brandstof vir vakansiegangers wat terugkeerArgieffoto (Foto: Unsplash) Gwede Mantashe, minister van minerale hulpbronne en energie, het Saterdag die aanpassings op die brandstofprys vir Januarie 2023 aangekondig. Die nuwe pryse geld van 4 Januarie 2023. Mantashe sê die redes vir die wysiging is onder andere ŉ daling in die prys van Brent-ruolie van $88,77 per vat tot $85,08 per vat tydens die periode onder hersiening. Die oliepryse daal steeds uit vrese vir ŉ wêreldwye ekonomiese resessie. Die rand het ook effens verstewig teenoor die Amerikaanse dollar (van R17,53 tot R17,28) tydens die periode onder hersiening.